Լի Բյոն Չհոլ

Լի Բյոն Չհոլ (փետրվարի 12, 1910(1910-02-12), Uiryeong County, Կորեական կայսրություն - նոյեմբերի 19, 1987(1987-11-19), Սեուլ, Հարավային Կորեա), Սամսունգ ընկերության հիմնադիր և Հարավային Կորեայի ամենահաջողակ բիզնեսմեն։ Հյունդաի չեբոլի փլուզումից հետո, Սամսունգը դարձել է Հարավային Կորեայի ամենախոշոր բիզնես ընկերությունը։


== Անձնական կյանք ==


=== Վաղ տարիներ ===
Ծնվել է հարուստ հողատիրոջ ընտանիքում։ Նա հաճախել է Տոկիոյի Վասեդայի համալսարանի քոլեջը, բայց չի ստացել գիտական աստիճան։


=== Կորեական արվեստի հավաքածու ===
Մահվանից հետո Բյոն Չհոլների կալվածքը (Ho-Am) բացվել է հանրության համար։ Նրա կորեական արվեստի հավաքածուն համարվում է երկրի խոշորագույն մասնավոր հավաքածուներից մեկը և ներառում է արվեստի մի շարք առարկաներ, որոնք Կորեայի կառավարության կողմից կոչվել են "Ազգային գանձեր": Ho-Am-ը գտնվում է Էվերլանդի զբոսայգուց ոչ հեռու։ Էվերլանդը նույնպես ստեղծվել է Սամսունգ Գրուպի կողմից և համարվում է Հարավային Կորեայի ամենահայտնի ժամանցի այգիներից մեկը։


=== Ընտանիք ===
Լի Բյոն Չհոլի ընտանիքը՝

Լի Բյոն Չհոլ (1910 թվականի նոյեմբերի 12 ~ 1987 թվականի նոյեմբերի 19-ին)՝ Սամսունգի առաջին նախագահը
Առաջին կին՝ Պարկ Դուիլ (1907 ~ 1999)
Առաջնեկ դուստր՝ Լի Ինհի (1929 ~ 2019), Հանսոլի հիմնադիր և դրա նախագահ Չուն Վանհեի կինը (1927 ~ 2019)
Առաջնեկ որդի՝ Լի Մենհի (1932 թվականի հունիսի 20 ~ 2014 թվականի օգոստոսի 14), CJ գրուպի հիմնադիր
Երկրորդ որդի՝ Լի Չանհի (1934 ~ 1992), Saehan-ի հիմնադիր
Երկրորդ դուստր՝ Լի Սուկհի (1936 ~ ), LG  տնօրենների խորհրդի նախագահ Կո Չահայի կինը
Երրորդ դուստր՝ Լի Սունհի (1938 ~)
Չորրորդ դուստր՝ Լի Դոկհի (1940 ~), Լի Յոնգխիի (1938 ~ 2006) այրին
Երրորդ որդի՝ Լի Կունհի (1942 ~ ), Սամսունգի երկրորդ նախագահ
Հինգերորդ դուստր՝ Լի Մյունգհի (1944 ~ ), Չան Յեունի (1937 ~) կինը
Երկրորդ կին՝ Կուրոդա (1922 ~ 2007)
Չորրորդ որդի՝ Լի Տայհի (1946 ~ )
Վեցերորդ դուստր՝ Լի Հույա (1954 ~ )


== Մասնագիտական կյանք ==


=== Սկիզբ ===
1938 թվականի մարտի 1-ին Դեգու քաղաքում Բյոն Չհոլը հիմնադրել է ավտոտրանսպորտային բիզնես, որն անվանել է Samsung Trading Co։ «Samsung» նշանակում է "Երեք աստղ", ինչը բացատրում է նրանց լոգոյի իմաստը։
1945 թվականին Սամսունգը ապրանքներ էր տեղափոխում ամբողջ Կորեայով և տարբեր երկրներով։ Ընկերությունը հիմնադրվել է 1947 թվականին Սեուլում։ 1950 թվականին՝ Կորեական պատերազմի ժամանակ այն եղել է տաս ամենախոշոր առևտրային ընկերություններից մեկը։ Հյուսիսկորեական բանակի կողմից՝ Սեուլը նվաճելուց հետո, Լին ստիպված էր իր բիզնեսը տեղափոխել Բուսան։ Պատերազմի հաջորդ մեկուկես տարվա ընթացքում ամերիկյան զորքերի ու տեխնիկայի զանգվածային հոսքը Բուսան, բավականին շահավետ էր Լիի տրանսպորտային ընկերության համար։ 1961 թվականին, երբ Պակ Չոն Հին մայիսի 16-ի հեղաշրջման արդյունքում զավթել է իշխանությունը՝ Լին գտնվել Է Ճապոնիայում և որոշ ժամանակ չի վերադարձել Հարավային Կորեա։ Ի վերջո, գործարքը կնքվել է և Լին վերադարձել է, բայց Սամսունգը ստիպված է եղել հրաժարվել բանկերի վերահսկողությունից։


=== Կորեայի արդյունաբերության ֆեդերացիա ===
Կորեայի արդյունաբերության ֆեդերացիան ստեղծվել է 1961 թվականի օգոստոսին։ Ասոցիացիան հիմնվել է Samsung Group-ի նախագահ Լի Բյոն Չհոլի կողմից։ Նա յուրաքանչյուր աշխատակցի համար եղել է ազնիվ առաջնորդ։ Հետագայում Բեն Չհոլը զբաղեցրել է Կորեայի արդյունաբերության ֆեդերացիայի նախագահի պաշտոնը և հայտնի է եղել որպես Կորեայի ամենահարուստ մարդ։


== Ծանոթագրություններ ==


== Արտաքին հղումներ ==
[호암캠프] 호암 이병철의 사회 공헌 활동“조상의 아름다운 전통을 잇는 데 큰 관심”
죽은 이병철의 산 교훈 미디어오늘 2011-12-21
이병철 회장 "신앙인은 때때로 광인, 공산당원과…" 중앙일보 2011.12.17